**LOKOSTRELSKI KLUB TURJAK**

**PROGRAM DELA ZA LETO 2019**

1. **Članstvo in organizacija**

Vstopamo v četrto leto mandatnega obdobja, ki bo zahtevalo sprotno reševanje kadrovskih vrzeli z začasnimi rešitvami. Najbolj nam šepa začetniška vadba odraslih, osvajanje lokostrelskih veščin, vpeljava v tekmovalne sisteme LZS, izbor lokostrelske opreme itd.

Zato bodo v letu 2019 osrednja poudarka v včlanjevanju novih članov in izobraževanje.

Povečati možnost stalnih lokostrelskih delavnic na Gradežu. Postaviti fiksno vadbišče in del vadbe prenesti tja. Ponuditi lokostrelsko vadbo tudi v občinskem glasilu in glasilih sosednjih občin. Zagotoviti prisotnost na tradicionalnih delavnicah in razširiti ponudbo. Poiskati obliko spodbude nosilcev delavnic. V polletnih počitnicah vključevati čim več mladih. Lokostrelske delavnice bomo izvajali pod pogojem pokritja stroškov.

Del stroškov delovanja društva moramo pokrivati, na žalost, z lastnimi sredstvi. Zato tudi za naslednje leto ( 2019) predpisujemo letno članarino in to: odrasli z lastnimi prihodki 40,00 EUR, ostali 15,00 EUR. Plačujemo preko položnic pred občnim zborom, oz. pri novi včlanitvi. Vsi člani, ki tekmujejo, pridobijo tudi članstvo LZS in tekmovalno licenco.

V letu 2019 bomo izobrazili vsaj dva organizatorja tekem in enega sodnika. Za potrebe vadbe pa še vsaj enega učitelje lokostrelstva. Odvisno od odprtja gradu in obsega sodelovanja pa tudi turistične vodiče v gradu.

1. **Vadba in tekmovanja**

Vadbo bomo izvajali organizirano pod vodstvom lokostrelskih vaditeljev in izkušenih lokostrelcev na naših vadbiščih. V poletnem obdobju se srečujemo vsak četrtek ob 17 uri (Bajer ali grad oz. po dogovoru).

V zimskem obdobju (oktober-marec) imamo vadbo v telovadnici OŠ Velike Lašče (velika in mala) vsak torek zvečer.

Najboljši lokostrelski imajo možnost sodelovati tudi v regionalnem lokostrelskem centru na Vrhniki, kjer svoje znanje lahko še nadgradijo.

V letu 2019 bomo izvedli naslednje tekme:

* 27.04.2019 Tekma za Pokal tradicionalnih lokov 3-D
* 15.06.2019 Tekma Slovenski AH pokal
* 03.08.2019 Tekma Slovenski 3-D pokal
* 12.10.2019 Tekma Slovenski AH pokal
* 26.12.2019 Božična tekma 3-D

Naši tekmovalci bodo sodelovali na vseh pokalnih tekmovanjih LZS /tarčni, dvoranski, AH, 3-D, tradicionalni, jadranski) in na vrsti klubskih tekem.

Udeležbo na tekmah za državna prvenstva ne bomo v spodbujali s pokrivanjem stroškov startnin.

1. **Vzdrževanje in nabava opreme**

Posebna skrb bo namenjena lokaciji Gradeža in zemljiščem na katerih izvajamo vadbo in tekmovanja. Pričakujemo, da se občina odločila o statusu lokostrelstva in zagotavljanju prostorskih pogojev. Brez zagotovil o namenski rabi zemljišč in objekta ne moremo sodelovati v gradnji in financiranju.

Zagotoviti moramo izboljšavo oz. obnovitev ozadja (blazine na kozolčkih), ker ozadja iz obstoječih materialov dobijo izbokline in ne nudijo enake pogoje zadetkov vsem tekmovalcem. Minimalno potrebna zamenjava je na 8 mestih.

Nabava temeljnih sider za postavitev kozolčkov, da se prepreči gnitje in trajnejša stabilnost.

Fiksna trajnejša postavitev tarč je pogoj stalne tržne ponudbe in kandidiranje za pokalne tekme. Letos moramo tudi obnoviti osnovno športno opremo , ker moramo nastopati na tekmah enotno oblečeni.

Tudi letos bomo kandidirali na razpisu za financiranje športa in od uspeha bo odvisna tudi uresničitev.

Turjak, januar 2019.

 Predsednik LK Turjak:

 Božo Kovačič

0

je opazna odsotnost selektorja in vodenje začetniške vadbe